pythainlp/thai-wiki-dataset-v4 huggingface dataset:
หลวงปู่ทอง อายะนะ

หลวงปู่ทอง อายะนะ (อุทยญาโณ) (พ.ศ. 2363 - พ.ศ. 2480) เป็นพระคณาจารย์ยุคเก่าที่มีอายุยืนยาวถึง 117ปี ท่านเป็นพระที่มีวัตรปฏิบัติอันงดงาม เชี่ยวชาญด้านพุทธาคมอย่างลึกซึ้ง เป็นผู้ถ่ายทอดวิชาให้กับ หลวงปู่เผือก วัดกิ่งแก้ว ส่วนลูกศิษย์ฆราวาสที่เคารพเลื่อมใสท่านมากก็คือ พระยาพหลพลพยุหเสนา (พจน์ พหลโยธิน) นายกรัฐมนตรีคนที่ 2 ของประเทศไทย ด้านวัตถุมงคลของท่านมีทั้งพระเครื่องเนื้อพิมพ์สมเด็จ ลูกอม ชานหมาก เสื้อยันต์ แต่ที่ได้รับความนิยมสูงสุดก็คือ เหรียญรุ่นแรก
ประวัติ.
หลวงปู่ทอง อายานะ เกิดเมื่อปี พ.ศ. 2363 ตรงกับปลายสมัยรัชกาลที่ 2 เป็นบุตรของนายฮวด แซ่ลิ้ม ชาวจีนฮกเกี้ยน มารดาเป็นชาวมอญ ต่อมาท่านได้อุปสมบทเมื่อปี พ.ศ. 2384 ได้อุปสมบท ณ วัดบางเงินพรม ตลิ่งชัน โดยมีท่านเจ้าคุณวินัยกิจจารีเถระ (ภู่) อดีตเจ้าอาวาสองค์ที่ 2 ของ วัดบางเงินพรม เป็นพระอุปัชฌาย์ ได้รับฉายาตามภาษามคธว่า อายะนะ หลังจากอุปสมบทมา ได้พำนักจำพรรษา ณ วัดแห่งนั้นเพื่อศึกษาพระธรรมวินัย และคอยอุปัฏฐากพระอุปัชฌาย์ของท่านภายหลังได้ธุดงค์วัตรเพื่อแสวงหาโมกขธรรม เมื่อพระราชโยธาก่อสร้างวัดราชโยธาเสร็จเรียบร้อยแล้ว ได้นิมนต์ท่านให้มาเป็นเจ้าอาวาส ท่านจึงเป็นเจ้าอาวาสองค์แรกของ วัดราชโยธา หลวงปู่ทอง อายะนะ ท่านเป็นศิษย์น้องของ สมเด็จโต วัดระฆัง และเป็นลูกศิษย์ของ หลวงปู่แสง วัดมณีชลขันธ์ และมีคนไปศึกษากับท่าน เช่น 
หลวงปู่ทอง อายะนะ ท่านได้ปลุกเสกเหรียญ เพียงรุ่นเดียวคือ รุ่น ปี พ.ศ. 2480 สร้างโดยอาจารย์แก้ว คำวิบูลย์ ศิษย์ใกล้ชิดมี 2 เนื้อ คือ เนื้อเงิน เนื้อทองแดงรมดำ ชนิดที่ไม่รมดำเนื้อเหรียญออกไปทางสัมฤทธิ์ก็มีเป็นเหรียญรูปไข่หูในตัว ด้านหน้าเป็นรูปหลวงปู่ทองห่มจีวรหันข้างครึ่งองค์ ล้อมรอบด้วยเม็ดไข่ปลาและหนังสือไทย เขียนว่า ท่านอาจารย์ทอง วัดราชโยธา อายุ 117 ปี หลังเหรียญมีอักขระยันต์และตัวหนังสือไทยระบุว่า แก้ว คำวิบูลย์ ครั้งที่ 1เส้นขอบเหรียญแบบ 2 ชั้น และภาพถ่ายมีเพียงภาพตอนที่ท่านจะลงจากกุฏิไปฉันเพล ท่านถึงแก่มรณภาพด้วยโรคชราในปี พ.ศ. 2480 ตรงกับสมัยรัชกาลที่ 8นับรวมอายุได้ 117 ปี 96 พรรษา เป็นพระอรหันต์ที่อยู่ได้นานที่สุดถึง 7 แผ่นดิน 
รูปเหรียญหลวงปู่ทอง อายะนะ.
อาจารย์แก้วได้จัดผ้าป่าขึ้นมากองหนึ่งเพื่อบูรณะวัดราชโยธาในปี พ.ศ. 2477 และขออนุญาตหลวงปู่ทองสร้างเหรียญรุ่นหน้าลอยเพื่อให้ลูกศิษย์ลูกหาไว้เคารพบูชาและเป็นที่ระลึก หลวงปู่ทองอนุญาตให้สร้างเหรียญพร้อมมอบเนื้อสัมฤทธิ์ส่วนหนึ่งซึ่งเหลือจากการหล่อพระประธานในโบส์ถและยังลงยันต์อักขระในแผ่นทองแดงให้อีก 48 แผ่นให้อาจารย์แก้วเพื่อเป็นชนวนในการสร้างเหรียญ อาจารย์แก้วถามหลวงปู่ทองว่าท่านอายุเท่าใดเพราะอยากได้อายุท่านลงไว้ในเหรียญ ท่านจึงบอกว่า อายุ 117 ปี ซึ่งความจริงในขณะนั้นหลวงปู่ทองมีอายุเพียง 114 ปี อาจารย์แก้วได้สร้างเหรียญรุ่นหน้าลอยเป็นเหรียญทองแดงจำนวน 4,800 เหรียญ เหรียญเงินจำนวน 480 เหรียญ และเหรียญทองคำจำนวน 12 เหรียญ เมื่อสร้างเหรียญเสร็จแล้วจึงนำไปให้หลวงปู่ทองปลุกเสก หลังจากนั้นอีก 3 ปี คือปี พ.ศ. 2480 ท่านถึงได้มรณภาพ ส่วนเหรียญรุ่นหน้าจมสร้างขึ้นมาภายหลัง จำนวน 4,800 เหรียญ ซึ่งส่วนมากเป็นเนื้อสัมฤทธิ์ มีชนวนเก่า เศษทอง เงิน และทองแดง ที่เหลือจากการปั้มเหรียญรุ่นหน้าลอยมาผสมด้วย เหรียญรุ่นนี้สร้างขึ้นโดยมีวัตถุประสงค์เพื่อแจกในงานฌาปนกิจศพพระคุณเจ้าหลวงปู่ทอง วัดราชโยธา เมื่อปี พ.ศ. 2481
กลุ่มภาษาปาหารี

<ns>10</ns>
 <id>27914</id>
 <redirect title="แม่แบบ:กล่องข้อมูล ภาษา" />
 <revision>
 <id>115907</id>
 <timestamp>2006-02-24T08:29:34Z</timestamp>
 <contributor>
 <username>Manop</username>
 <id>513</id>
 </contributor>
 <minor />
 <origin>115907</origin>
 <model>wikitext</model>
 <format>text/x-wiki</format>
กลุ่มภาษาปาหารีเป็นส่วนหนึ่งของกลุ่มภาษาอินโดอารยันเหนือ เป็นภาษากลุ่มอินโด-อารยันที่ใช้พูดในบริเวณที่ราบของเทือกเขาหิมาลัยจากเนปาลทางตะวันออก ไปจนถึงรัฐหิมาจัลประเทศทางตะวันตก ภาษาในกลุ่มนี้แบ่งย่อยเป็น 3 กลุ่มคือ กลุ่มตะวันออกประกอบด้วยสำเนียงต่างๆของภาษาเนปาล เช่น โดขาลี กุรขาลี คาสกุรา กลุ่มกลาง ประกอบไปด้วยภาษาที่พูดในรัฐอุตรขัณฑ์และกลุ่มตะวันตกพูดในรัฐหิมาจัลประเทศ
ในเนปาล ภาษาเนปาลเป็นภาษาแม่ของชนกลุ่มอินโด-อารยันส่วนใหญ่ที่อยู่ในหุบเขาทางเหนือของอินเดียจนถึงเขตสูงสุดที่สามารถปลูกข้าวได้ ภาษาแม่ของชนเผ่าในบริเวณภูเขาส่วนใหญ่เป็นกลุ่มภาษาทิเบต-พม่า ภาษาเนปาลมีความแตกต่างจากภาษาปาหารีกลางเพราะได้รับอิทธิพลทั้งทางไวยากรณ์และคำศัพท์จากภาษากลุ่มทิเบต-พม่า ผู้พูดภาษาปาหารีกลางและตะวันตกไม่มีความเกี่ยวข้องใกล้ชิดกับภาษากลุ่มทิเบต-พม่า จึงรักษาเอกลักษณ์ของกลุ่มภาษาอินโด-อารยันได้ แม้ว่าชาวปาหารีจะได้พัฒนารูปแบบของตนเองและมีการใช้อย่างแพร่หลาย แต่บางครั้งก็จัดภาษาเหล่านี้เป็นส่วนหนึ่งของภาษาฮินดี ชื่อเรียกของภาษาเหล่านี้มีมาก เช่น เนปาลี (ภาษาของชาวเนปาล) กุรขาลี (ภาษาของชาวกุรข่า) ปัรภติยะ (ภาษาของชาวภูเขา) ภาษาปัลปาเป็นภาษาที่ใกล้เคียงกับภาษาเนปาล บางครั้งถูกแยกเป็นอีกภาษาหนึ่งต่างหาก
มีผู้พูดภาษากลุ่มปาหารีจำนวนมากในหุบเขาทางเหนือของปากีสถาน ระหว่างแคชเมียร์และอัฟกานิสถาน ภาษาเหล่านี้ได้รับอิทธิพลอย่างมากจากภาษาประจำชาติในบริเวณนั้นเช่น ภาษาอูรดูและภาษาปัญจาบ
ฟรันทซ์ เบ็คเคินเบาเออร์

ฟรันทซ์ อันโทน เบ็คเคินเบาเออร์ (11 กันยายน ค.ศ. 1945 – 7 มกราคม ค.ศ. 2024) เป็นผู้ฝึกสอน ผู้จัดการทีม และอดีตนักฟุตบอลชาวเยอรมัน มีฉายาว่า "Der Kaiser" ("จักรพรรดิ") อันเนื่องจากการเล่นที่งดงาม ความเป็นผู้นำ และชื่อของเขา "ฟรันทซ์" (มาจากชื่อจักรพรรดิออสเตรีย) และความโดดเด่นในการเล่นฟุตบอลของเขา เขาได้รับการยอมรับว่าเป็นนักฟุตบอลเยอรมันที่ยิ่งใหญ่ที่สุดตลอดกาล และเป็นหนึ่งในนักฟุตบอลที่ได้รับการยกย่องในประวัติศาสตร์ฟุตบอล เบ็คเคินเบาเออร์เป็นนักฟุตบอลที่เล่นได้หลายตำแหน่ง โดยเริ่มจากการเป็นกองกลาง แต่เลื่องชื่อด้านการเป็นกองหลัง เขายังมักได้รับยกย่องว่าเป็นผู้คิดตำแหน่งสวีปเปอร์ หรือ ลีเบโร สมัยใหม่
เขาได้รับเลือกเป็นผู้เล่นยุโรปแห่งปี 2 ครั้ง เขาลงแข่งให้กับฟุตบอลทีมชาติเยอรมนีตะวันตก 103 นัด ในฟุตบอลโลก 3 ครั้ง เขายังเป็นผู้เล่นคนเดียวที่เป็นกัปตันทีมและผู้จัดการทีมให้กับประเทศที่ชนะฟุตบอลโลก เขาได้ถ้วยฟุตบอลโลกในฐานะกัปตันทีมในปี 1974 และได้อีกครั้งในฐานะผู้จัดการทีมชาติในฟุตบอลโลก 1990 และกับสโมสรฟุตบอลไบเอิร์นมิวนิก เขาได้ถ้วยยุโรป 3 ครั้งติดต่อกัน ตั้งแต่ปี 1974 ถึง 1976 และคัปวินเนอร์สคัปในปี ค.ศ. 1967 เบ็คเคินเบาเออร์เป็นผู้เล่นคนเดียวที่เป็นกัปตันทีมที่ชนะในถ้วยยุโรป 3 ครั้ง เขาเปลี่ยนมาเป็นผู้ฝึกสอนและประธานของสถาบัน และยังมีรายชื่ออยู่ในหอเกียรติยศฟุตบอลแห่งชาติ
ในปี ค.ศ. 1999 เขาได้รับลงคะแนนเป็นที่ 2 ตามหลังโยฮัน ไกรฟฟ์ ในฐานะนักฟุตบอลยุโรปแห่งศตวรรษ ที่จัดขึ้นโดยสมาพันธ์ประวัติศาสตร์และสถิติฟุตบอลนานาชาติ (IFFHS) และได้ที่ 3 ตามหลังเปเล่และไกรฟฟ์ ของ "นักฟุตบอลแห่งศตวรรษ" ปัจจุบันเบ็คเคินเบาเออร์ยังคงเป็นผู้มีอิทธิพลต่อวงการฟุตบอลเยอรมันและทีมชาติ เขาเป็นผู้นำให้เยอรมนีชนะการประมูลการเป็นเจ้าภาพฟุตบอลโลก 2006 และดำรงตำแหน่งประธานกรรมการการจัดการ เขายังทำงานในฐานะผู้รู้ในวงการโทรทัศน์เยอรมัน ช่องแซท.1 ในช่วงการแข่งขันยูฟ่าแชมเปียนส์ลีกและเขียนคอลัมน์ฟุตบอลในแท็บลอยด์ "Bild"
การป่วยและสาเหตุการเสียชีวิต.
เบ็คเคินเบาเออร์ สุขภาพค่อย ๆ แย่ลงนับตั้งแต่ ลูกชายของเขาเสียชีวิตในปีค.ศ. 2015 และต้องต่อสู้กับโรคพาร์กินสัน รวมทั้งปัญหาโรคหัวใจ และโรคดวงตา เบ็คเคินเบาเออร์ เสียชีวิตเมื่อวันที่ 7 มกราคม ค.ศ. 2024 ในวัย 78 ปี เนื่องจากสาเหตุทางธรรมชาติตามที่ครอบครัวของเขาแถลงการณ์ต่อสำนักข่าวของเยอรมนี
ยออาน กูร์กุฟ

ยออาน มีแกล กูร์กุฟ  เกิดเมื่อวันที่ 11 กรกฎาคม ค.ศ. 1986 เป็นนักฟุตบอลอาชีพชาวฝรั่งเศส ปัจจุบันเล่นให้กับสโมสรออแล็งปิกลียอแนในลีกเอิง โดยหลักแล้วเขาเล่นในตำแหน่งกองกลางตัวรุก แต่ในบางครั้งเล่นในตำแหน่งกองหน้าตัวรุกที่ 2 และได้รับกล่าวถึงว่าเป็น "เพลย์เมกเกอร์ที่มีคุณภาพอย่างแท้จริง" ที่มีทักษะส่งผ่านบอล อดีตนักฟุตบอลทีมชาติฝรั่งเศส ดาวิด ฌีโนลา กล่าวว่า กูร์กุฟเป็นนักฟุตบอลฝรั่งเศสที่ดีที่สุดในรุ่นของเขา รูปแบบการเล่นและความสามารถของเขาได้รับการเปรียบเทียบกับตำนานนักฟุตบอลฝรั่งเศส อย่าง ซีเนดีน ซีดาน
กูร์กุฟเป็นตัวแทนของฟุตบอลทีมชาติฝรั่งเศส โดยก่อนที่เขาจะก้าวสู่ทีมชุดใหญ่ เขาเล่นให้กับชุดอายุไม่เกิน 19 ปี และชนะในการแข่งขันฟุตบอลชิงแชมป์แห่งชาติยุโรป 2005 อายุไม่เกิน 19 ปี เขาได้ก้าวสู่ทีมชาติชุดใหญ่ครั้งแรกในเดือนสิงหาคม ค.ศ. 2008 โดยยิงประตูแรกให้กับทีมชาติฝรั่งเศสในอีก 2 เดือนต่อมาในนัดแข่งกับโรมาเนีย เขาเป็นผู้เล่นหลักให้กับทีมชาติฝรั่งเศสในฟุตบอลโลก 2010 ตั้งแต่เขาร่วมทีมชาติ เขาได้เล่นเป็นเพลย์เมกเกอร์ ตำแหน่งที่หายไปและไม่สามารถหาตัวมาแทนได้หลังซีดานเกษียณตัวใน ค.ศ. 2006
รถยก

รถยก เป็นรถที่ใช้สำหรับยกและขนย้ายสิ่งของ รถยกสมัยใหม่ได้ถูกพัฒนาขึ้นเมื่อ พ.ศ. 2463 ในปัจจุบันรถยกถือเป็นสิ่งจำเป็นอย่างหนึ่งที่ใช้ในโรงงานอุตสาหกรรม และคลังสินค้า เป็นการช่วยลดเวลาการทำงาน ทุ่นแรงยกและการเคลื่อนย้าย ลดการบาดเจ็บจากการยกของหนัก และลดการจ้างมนุษย์ ลักษณะโดยทั่วไปของรถยกมี แท่งเหล็กยื่นออกมาจากโครงสร้างหลักของตัวรถเรียกว่า งา เพื่อใช้สำหรับวางและยกสิ่งของ เพื่อทำการเคลื่อนย้าย โดยอาศัยกลไกการทำงานในรูปแบบต่างๆ
ประวัติ.
ในสมัยสงครามโลกครั้งที่ 1 มีส่วนสำคัญในการที่จะพัฒนาการยกแท่นรองฐานปืนด้วยระบบไฟฟ้าในการยก เนื่องจากความจำเป็นและสะดวกในการใช้งาน ได้มีการคิดค้นพัฒนาเพิ่มในด้านของการยกและขนย้ายลูกระเบิดให้เป็นไปด้วยความนิ่มนวลและมีความปลอดภัยมากขึ้น จึงได้พัฒนาใช้ทั้งแบบเชิงกล และรถยกใช้ไฟฟ้าขึ้นมาด้วย
รถยกรุ่นแรกจะเป็นแบบง่าย ๆ ไม่ใช้ระบบไฮดรอลิคในการยก ไม่มีงา แต่ใช้รอกเป็นตัวดึงโซ่และยก ยกได้ไม่สูงมากนัก ไม่ใช้คนนั่งขับ
ปี พ.ศ. 2460 ได้มีการพัฒนารถยกที่ใช้คนนั่งขับ โดย บริษัท Clark จำกัด เรียกว่า TruckTracter แต่เป็นการผลิตเพื่อใช้งานของ Clark เอง
ในอีก 6 ปีต่อมา บริษัท Yale ได้ผลิตรถยกแบบใช้ไฟฟ้า และมีงาใช้ในการยกขึ้นมา การยกขึ้น-ลง ใช้แบบ Ratchet & Pinion หรือการใช้เฟืองและสปริงช่วยในการหมุนเพื่อผ่อนแรงยก
การใช้งานรถยกในสมัยนั้นยังเป็นไปแบบไม่แน่นอนจนได้มีการพัฒนาแท่นวางสินค้าขึ้นอย่างมีมาตรฐานในปี พ.ศ. 2473 เป็นจุดเปลี่ยนที่ทำให้มีการพัฒนารถยกเรื่อยมาจนถึงปัจจุบัน อย่างไรก็ตามการพัฒนารถยกเป็นไปแบบก้าวกระโดด ในช่วงสงครามโลกครั้งที่ 2 ความต้องการด้านอุปโภคและยุทธภัณท์ สูงขึ้นหลายเท่าตัว เป็นแรงผลักดันให้มีการเร่งพัฒนาการขนย้ายโดยเฉพาะการขนย้ายด้วยรถยก ส่วนรถยกที่ใช้ไฟฟ้าได้สร้างแบตเตอรี่สามารถใช้งานได้ 8 ชั่วโมงติดต่อกันโดยไม่ต้องประจุไฟใหม่
ต่อมาจึงได้พัฒนาด้านความปลอดภัยให้แก่คนขับขึ้นด้วยการทำกรงเหล็กป้องกันสิ่งของตกใส่คนขับ
โมคา

โมคา  หรือ อัลมุคอ  เป็นเมืองท่าในประเทศเยเมน บนชายฝั่งทะเลแดง ในสมัยก่อนมีกาแฟเป็นสินค้าส่งออกที่สำคัญ ในช่วงคริสต์ศตวรรษที่ 15 เป็นเมืองท่าที่สำคัญที่สุดของประเทศ เป็นที่ตั้งของสถานีการค้าสำคัญที่ชาวดัตช์ ชาวอังกฤษ และชาวฝรั่งเศส เข้ามาครอบครอง ต่อมา ตกอยู่ภายใต้การปกครองของจักรวรรดิออตโตมันและเกิดกรณีพิพาทตลอดในช่วงคริสต์ศตวรรษที่ 19 และเมื่อชาวยุโรปได้ย้ายสิ่งอำนวยความสะดวกไปยังเมืองเอเดน ทำให้เมืองโมคาลดความสำคัญลงไป
อลิชา หิรัญพฤกษ์

อลิชา หิรัญพฤกษ์ หรือชื่อเกิดว่า อลิชา ไล่สัตรูไกล และชื่อเล่นว่า แอน เกิดเมื่อวันที่ 1 มีนาคม 2522 เป็นนักแสดงหญิงชาวไทยโดยเป็นลูกครึ่งไทย-อเมริกัน
ประวัติ.
อลิชา เป็นลูกครึ่งไทย-อเมริกัน บิดาป็นชาวไทยเชื้อสายจีน ชื่อ วิชิตพล ไล่ศัตรูไกล มารดาเป็นชาวอเมริกัน ชื่อ เมลานี ไล่ศัตรูไกล พ่อแม่ของเธอแยกทางกันตั้งแต่เธอยังเด็ก โดยเธออยู่กับคุณพ่อของเธอที่ประเทศไทย มีพี่น้อง 3 คน และเธอเป็นคนโต สำเร็จการศึกษาระดับอนุบาลจากประเทศสหรัฐอเมริกา, ระดับประถมศึกษาปีที่ 3 ถึงมัธยมศึกษาปีที่ 4 ที่โรงเรียนเบญจมินทร์, ระดับมัธยมศึกษาปีที่ 5 ถึงปีที่ 6 ที่โรงเรียนนวมินทราชินูทิศ บดินทรเดชาและระดับปริญญาตรีจากคณะศิลปศาสตร์ มหาวิทยาลัยอัสสัมชัญ เคยได้รับเลือกเป็นทูตวัฒนธรรมตัวแทนไทยเพื่อไปเผยแพร่วัฒนธรรมไทยที่ประเทศนิวซีแลนด์ เข้าสู่วงการบันเทิงด้วยงานถ่ายแบบ, โฆษณา และเข้ามาเล่นละครเป็นนางเอกเรื่องแรกของอาร์เอสพอหมดสัญญาก็ย้ายมาเล่นละครของเอ็กแซ็กท์ ตั้งแต่ปี 2547 จนหมดสัญญาเช่นกัน
ชีวิตส่วนตัว.
อลิชาสมรสกับ ภูริ หิรัญพฤกษ์ และเข้ารับพระราชทานน้ำสังข์จากสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ที่พระราชวังสวนจิตรลดา เมื่อช่วงบ่ายของวันที่ 26 ต.ค. 2555 
ปัจจุบัน แอน อลิชา และ ภูริ มีบุตรสาวด้วยกัน 2 คนคือ
1.ริชา หิรัญพฤกษ์ เกิดเมื่อวันที่ 14 กรกฎาคม พ.ศ. 2559
2.ลิษา หิรัญพฤกษ์ เกิดเมื่อวันที่ 13 มกราคม พ.ศ. 2563
ตอรุญ

ตอรุญ (#เปลี่ยนทาง) เป็นเมืองโบราณตั้งอยู่ทางตอนเหนือของประเทศโปแลนด์ บนฝั่งแม่น้ำวิสวา มีประชากร 205,934 คน ในเดือนมิถุนายน ค.ศ. 2009 ตอรุญถือเป็นเมืองที่เก่าแก่ที่สุดของประเทศโปแลนด์ ตอรุญเป็นเมืองเกิดของนิโคเลาส์ โคเปอร์นิคัส นักดาราศาสตร์ เมืองนี้จัดตั้งขึ้นโดยอัศวินทิวทอนิก ราวปี ค.ศ. 1230–1231 อยู่ภายใต้การดูแลของโปแลนด์ ใน ค.ศ. 1454 พระเจ้าชาลส์ที่ 12 แห่งสวีเดนเข้าครอบครองระหว่างสงคราม ค.ศ. 1700–1721 ต่อมาตกเป็นของปรัสเซีย ในปี ค.ศ. 1793 จนกลับมาเป็นของโปแลนด์ ใน ค.ศ. 1919 และในช่วงสงครามโลกครั้งที่สอง เยอรมนีเข้ายึดครองระหว่าง ค.ศ. 1939–1944
ใน ค.ศ. 1997 ได้รับเลือกจากยูเนสโกให้เป็นแหล่งมรดกโลก ใน ค.ศ. 2007 เมืองเก่าของตอรุญได้ติดอยู่รายชื่อ 7 สิ่งมหัศจรรย์ของโปแลนด์ หนังสือ "National Geographic Polska" ให้ตลาดเมืองเก่าและศาลาว่าการศิลปะกอทิกเป็นหนึ่งใน "30 สถานที่ที่สวยที่สุดในโลก"
ตอรุญเป็นเมืองอุตสาหกรรมและการค้า ชุมทางรถไฟ ผลิตเคมีภัณฑ์ เครื่องอิเล็กทรอนิกส์ ใยสังเคราะห์
ฟานเที้ยต

ฟานเที้ยต  เป็นเมืองหลักของจังหวัดบิ่ญถ่วน ทางตอนใต้ของประเทศเวียดนาม ทางตะวันออกเฉียงเหนือของนครโฮจิมินห์ เป็นเมืองท่าทางทะเล จากข้อมูลปี ค.ศ. 2005 มีประชากรราว 350,000 คนและคาดว่าจะเพิ่มขึ้นเป็นราว 400,000 คนในปี ค.ศ. 2015
รัฐซังตากาตารีนา

ซังตากาตารีนา  เป็นรัฐทางภาคใต้ของประเทศบราซิล เป็นหนึ่งในที่ที่มีมาตรฐานการครองชีพสูงสุดในลาตินอเมริกา มีเมืองหลวงของรัฐชื่อเมืองโฟลรียานอโปลิช ซึ่งเกือบทั้งหมดของเมืองตั้งอยู่บนเกาะซังตากาตารีนา รัฐติดกับรัฐฮิวกรังจีดูซูวทางทิศใต้ และติดกับรัฐปารานาทางทิศเหนือ ติดกับมหาสมุทรแอตแลนติกทางทิศตะวันออก และติดกับรัฐมิซิโอเนสของอาร์เจนตินาทางทิศตะวันตก ประชากรส่วนมากของรัฐมีเป็นผู้อพยพเชื้อสายโปรตุเกส เยอรมัน และอิตาลี
รัฐมีชายหาดยาว 561 กิโลเมตร (348 ไมล์) เป็นสถานที่ท่องเที่ยว เมืองหลวงของรัฐ โฟลรียานอโปลิช ตั้งอยู่บนเกาะ เป็นหนึ่งในเมืองของบราซิลที่มีนักท่องเที่ยวต่างชาติมาท่องเที่ยว
สมาชิกสภาผู้แทนราษฎรจังหวัดเชียงใหม่

จังหวัดเชียงใหม่ มีเขตเลือกตั้งสมาชิกสภาผู้แทนราษฎร 10 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 10 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดเชียงใหม่มีสมาชิกสภาผู้แทนราษฎรคนแรก คือ หลวงศรีประกาศ (ฉันท์ วิชยาภัย) และ พระพินิจธนากร (บุญเพ็ง ยุกตะนันทน์)
      พรรคประชาธิปัตย์ → พรรคประชาชน (พ.ศ. 2490)
      พรรคประชาธิปัตย์
      พรรคก้าวหน้า (พ.ศ. 2488) → พรรคประชาธิปัตย์
      พรรคแนวรัฐธรรมนูญ
      พรรคสหชีพ
      พรรคประชาธิปัตย์
      พรรคเสรีมนังคศิลา
      พรรคสหภูมิ → พรรคชาติสังคม
      ไม่สังกัดพรรคการเมือง
      พรรคประชาธิปัตย์
      พรรคอิสระ
      พรรคสหประชาไทย 
      ไม่สังกัดพรรคการเมือง
      พรรคประชาธิปัตย์
      พรรคไท (พ.ศ. 2517)
      พรรคสันติชน 
      พรรคสังคมนิยมแห่งประเทศไทย 
      พรรคกิจสังคม
      พรรคชาติไทย
      พรรคชาติไทย
      พรรคกิจสังคม 
      พรรคประชาธิปัตย์
      พรรครวมไทย (พ.ศ. 2522)
      พรรคกิจสังคม 
      พรรคประชาธิปัตย์
      พรรคชาติไทย
      พรรคสหประชาธิปไตย
      พรรคราษฎร (พ.ศ. 2529) 
      พรรครวมไทย → พรรคเอกภาพ
      พรรคความหวังใหม่ 
      พรรคสามัคคีธรรม 
      พรรคพลังธรรม
      พรรคชาติพัฒนา (พ.ศ. 2535)
      พรรคความหวังใหม่ 
      พรรคพลังธรรม
      พรรคชาติไทย
      พรรคนำไทย
      พรรคชาติพัฒนา (พ.ศ. 2535)
      พรรคเอกภาพ
      พรรคประชาธิปัตย์
      พรรคไทยรักไทย 
      พรรคประชาธิปัตย์
      พรรคพลังประชาชน (พ.ศ. 2541) → พรรคเพื่อไทย
      พรรครวมชาติพัฒนา
      พรรคเพื่อแผ่นดิน
      พรรคเพื่อไทย 
      พรรคอนาคตใหม่ → พรรคภูมิใจไทย 
      พรรคก้าวไกล → พรรคประชาชน
      พรรคพลังประชารัฐ → พรรคกล้าธรรม
ทางหลวงแผ่นดินหมายเลข 1327

ทางหลวงแผ่นดินหมายเลข 1327 สายบ้านด่านลานหอย–ทุ่งเสลี่ยม เริ่มจากบ้านหัวฝาย ตำบลกลางดง อำเภอทุ่งเสลี่ยม จังหวัดสุโขทัย ผ่านอำเภอศรีสำโรง สิ้นสุดเส้นทางที่บ้านด่าน อำเภอบ้านด่านลานหอย จังหวัดสุโขทัย จรดทางหลวงแผ่นดินหมายเลข 12
สถานที่ที่ผ่าน.
<templatestyles src="Div col/styles.css"/>
สถานที่สำคัญ.
<templatestyles src="Div col/styles.css"/>
ไมกง โดกลัส ซีเซนังดู

ไมกง โดกลัส ซีเซนังดู  หรือเป็นที่รู้จักในชื่อ ไมกง เกิดเมื่อวันที่ 26 กรกฎาคม ค.ศ. 1981 เป็นอดีตนักฟุตบอลชาวบราซิล ที่เล่นในตำแหน่งแบ็กขวาเขาเป็นที่รู้จักจากความตรงไปตรงมา ความเร็ว การครอสบอล และความสามารถในการป้องกัน เขาได้รับการยกย่องว่าเป็นแบ็กขวาที่ดีที่สุดคนหนึ่งในยุคของเขา
ไมคอน เคยเล่นให้กับสโมสรฟุตบอลอินเตอร์มิลาน สโมสรจากเซเรียอามาก่อน โดยเขาเป็นหนึ่งในผู้เล่นคนสำคัญของอินเตอร์ในการคว้าแชมป์ยูฟ่าแชมเปียนส์ลีกใน ค.ศ. 2010 และเขาเคยได้รับการขนานนามว่าเป็น "แบ็กขวา" ที่เก่งที่สุดในโลกในช่วงเวลานั้น
ลูกัส เลย์วา

ลูกัส เปซซีนี เลย์วา  เกิดเมื่อวันที่ 9 มกราคม ค.ศ. 1987 เป็นอดีตนักฟุตบอลชาวบราซิลเชื้อสายอิตาลี เล่นในตำแหน่งกองกลางตัวรับ เขาเป็นหลานของอดีตนักฟุตบอลบราซิลเชื้อสายอิตาลี เลวียา ลูกัส ยังถือพาสปอร์ตอิตาลีอีกด้วย เขาได้รับการยอมรับว่าเป็นกองกลางที่ดีที่สุดในโลก
สโมสรอาชีพ.
ลิเวอร์พูล.
ฤดูกาล 2016-17.
ในวันที่ 18 มกราคม ค.ศ. 2017 เอฟเอคัพ รอบสาม นัดรีเพลย์ ลูกัสทำประตูแรกให้กับสโมสรนับตั้งแต่วันที่ 16 กันยายน ค.ศ. 2010 ในนัดที่ ลิเวอร์พูล เอาชนะ พลีมัธ อาร์ไกล์ 1-0 ช่วยให้ ลิเวอร์พูล ผ่านเข้ารอบสี่ เอฟเอคัพ ได้สำเร็จ จบฤดูกาลทำให้ ลูกัสประสบความสำเร็จเป็นปีที่สิบในฐานะนักเตะลิเวอร์พูล ในการเฉลิมฉลองลูกัสได้จัดงานเลี้ยงอาหารค่ำไว้เพื่อเป็นเกียรติแก่เขา และได้รับรางวัล Recognition Award จาก เคนนี แดลกลีช ตำนานสโมสรลิเวอร์พูล ที่งานพิธีมอบรางวัล Players' Awards 2017 ของลิเวอร์พูล
ลาซิโอ.
ในวันที่ 18 กรกฎาคม ค.ศ. 2017 ลูกัสย้ายไปร่วมทีมลาซิโอ ในเซเรียอา ด้วยค่าตัว 5 ล้านปอนด์และจบการแข่งขัน 10 ปีที่ลิเวอร์พูล
 "ณ วันที่ 21 พฤษภาคม 2017"
 "ณ วันที่ 17 พฤศจิกายน 2013."
เกียรติประวัติ.
สโมสร.
เกรมิโอ้
ลิเวอร์พูล
ทีมชาติ.
บราซิล
จังหวัดลักเซมเบิร์ก

ลักเซมเบิร์ก  หรือ ลุกซ็องบูร์  เป็นจังหวัดทางใต้ที่สุดของแคว้นวอลลูนและประเทศเบลเยียม โดยทางตะวันตกมีพื้นที่ติดต่อกับจังหวัดนามูร์ ทางเหนือติดต่อกับจังหวัดลีแยฌของประเทศเบลเยียม ทางตะวันออกติดต่อกับประเทศลักเซมเบิร์ก และทางใต้ติดต่อกับจังหวัดอาร์แดน จังหวัดเมิซ และจังหวัดเมอร์เตมอแซลของประเทศฝรั่งเศส 
จังหวัดลักเซมเบิร์กมีเมืองหลวงชื่ออาร์ลง ประกอบด้วยเขต 5 เขต ซึ่งแบ่งออกเป็นเทศบาลรวม 44 เทศบาล และมีพื้นที่ 4,459 ตารางกิโลเมตร ซึ่งทำให้ลักเซมเบิร์กเป็นจังหวัดที่มีพื้นที่มากที่สุดในประเทศเบลเยียม
เขตการปกครอง.
จังหวัดลักเซมเบิร์กประกอบด้วย 5 เขต  ได้แก่ เขตอาร์ลง เขตบัสตอญ เขตมาร์ช็องฟาแมน เขตเนอชาโต และเขตวีร์ตง
แบ่งเป็นเขตตุลาการ  ได้ 3 เขต ได้แก่ เขตตุลาการอาร์ลง เขตตุลาการมาร์ช็องฟาแมน และเขตตุลาการเนอชาโต
และแบ่งย่อยเป็น 44 เทศบาล  ดังแผนที่นี้
เมาะตะมะ

เมาะตะมะ ([moʊ̯ʔ.tə.ma̰]; , "โหมดตะม่ะฮ์"; "ตาสว่าง") ในเอกสารเก่าของไทยเรียก เมืองพัน เป็นเมืองเล็ก ๆ ในรัฐมอญ ประเทศพม่า ตั้งอยู่ริมฝั่งเหนือของแม่น้ำสาละวิน เคยเป็นเมืองหลวงของอาณาจักรหงสาวดีในช่วงคริสต์ศตวรรษที่ 13–14 เมืองนี้ในอดีตมีความสำคัญที่พม่าใช้รวมพลเตรียมทัพจัดขบวน ก่อนจะข้ามลำน้ำสาละวิน ด่านเจดีย์สามองค์ แล้วแบ่งกองกำลังเพื่อเข้ามาทำสงครามตีเมืองต่าง ๆ เช่น อยุธยา, ธนบุรี ฯลฯ ในสยาม
เทพฤทธิ์ สิงห์วังชา

เทพฤทธิ์ สิงห์วังชา เป็นนักมวยสากลอาชีพชาวไทย เป็นอดีตแชมเปี้ยนโลกในรุ่นซูเปอร์ฟลายเวท (115 ปอนด์) ของสมาคมมวยโลก (WBA)
ประวัติ.
เทพฤทธิ์ มีชื่อจริงว่า พันธุ์เทพ มุลลีปุ้ม เกิดเมื่อวันที่ 22 พฤศจิกายน พ.ศ. 2531 ที่ตำบลแก้งแก อำเภอโกสุมพิสัย จังหวัดมหาสารคาม เคยชกมวยไทยมากว่า 100 ไฟต์ ในชื่อ เทพฤทธิ์ ว.สิงห์เสน่ห์ ก่อนจะหันมาชกมวยสากลอาชีพในปี พ.ศ. 2551 ขึ้นชกครั้งแรกเมื่อ 17 มกราคม พ.ศ. 2551 ชนะน็อค ชนะศึก ศงสำราญชัย ยก 3 มีแพ้อยู่ 2 ครั้ง (หนึ่งในนั้นคือแพ้คะแนน สุริยัน ศ.รุ่งวิสัย) ก่อนจะได้แชมป์พาบา (PABA) ในรุ่นฟลายเวท (112 ปอนด์) เมื่อ 25 ธันวาคม พ.ศ. 2552 ชนะคะแนน นีโน ซูอีโล และยังได้เป็นแชมป์ของสถาบันองค์กรมวยโลกในภาคพื้นเอเชียแปซิฟิค (WBO Asia Pacific) อีกด้วย เมื่อ 9 สิงหาคม พ.ศ. 2553 โดยป้องกันแชมป์ไว้ได้ทั้งหมด 6 ครั้ง
แชมป์โลก.
เทพฤทธิ์ขึ้นชิงแชมป์เฉพาะกาลของสมาคมมวยโลก ในรุ่นซูเปอร์ฟลายเวท ชนะคะแนน เดรียน ฟรานซิสโก นักมวยชาวฟิลิปปินส์ที่ไม่เคยแพ้ใครมาก่อน ไปได้อย่างเป็นเอกฉันท์ด้วยคะแนน 114-113, 114-113 และ 117-111 ในวันที่ 1 พฤษภาคม พ.ศ. 2554 โดยสามารถชกให้ฟรานซิสโกลงไปให้กรรมการนับ 8 ได้ในยกที่ 3 อีกด้วย ที่โรงเรียนเบญจมเทพอุทิศ ตำบลคลองกระแชง อำเภอเมืองเพชรบุรี จังหวัดเพชรบุรี ต่อมาทางสมาคมมวยโลกได้สถาปนาให้เป็นแชมป์โลกตัวจริง เนื่องจาก โทโมโนบุ ชิมิซุ นักมวยชาวญี่ปุ่นซึ่งเป็นแชมป์โลกตัวจริงได้หยุดพักการชกไปหลังจากการชกแล้วได้รับบาดเจ็บ
เทพฤทธิ์สามารถป้องกันตำแหน่งแชมป์โลกเอาไว้ได้ถึง 3 ครั้งติดต่อกัน กับนักมวยชาวญี่ปุ่นทั้งหมด ถึงประเทศญี่ปุ่น จนกระทั่งได้รับฉายาว่า "เจแปน คิลเลอร์" แม้จะมีจุดอ่อน คือ การป้องกันตัว เพราะในการชกแต่ละครั้ง เทพฤทธิ์มักทำการ์ดตกข้างลำตัว แต่ครั้งในที่ 4 ในวันสิ้นปี พ.ศ. 2555 กับ โคเฮ โคโนะ นักมวยอายุ 32 ที่เคยชิงแชมป์โลกมาแล้วก่อนหน้านี้ถึง 2 ครั้ง แต่ไม่ประสบความสำเร็จ เทพฤทธิ์กลับเป็นฝ่ายแพ้ทีเคโอไปในยกที่ 4 ด้วยการถูกชกล้มถึง 3 ครั้ง เพราะจุดอ่อนคือการ์ดตก และเมื่อโดนหมัดเข้าไปแล้วยังเข้าไปแลกหมัดด้วย ทำให้โคโนะได้กลายเป็นแชมป์โลกไปทันที และถือเป็นการแพ้น็อกครั้งแรกในชีวิตของเทพฤทธิ์ด้วย 
หลังจากเสียแชมป์โลกไปแล้ว เทพฤทธิ์ยังได้ชกมวยต่อ จนคว้าแชมป์พาบา ในรุ่นซูเปอร์ฟลายเวทและแบนตัมเวท (118 ปอนด์) มาได้ โดยชกครั้งสุดท้ายเมื่อเดือนกุมภาพันธ์ พ.ศ. 2557 ที่แขวงสุวรรณเขต ประเทศลาว และหลังจากนั้นเจ้าตัวได้หยุดการชกมวยลง เนื่องจากต้องการแขวนนวม แต่ได้เปลี่ยนใจและหันมาชกมวยอีกครั้ง ในเดือนกุมภาพันธ์ พ.ศ. 2558 เท่ากับว่าได้หยุดชกไปนานถึง 1 ปีเต็ม โดยเทพฤทธิ์กลับมาชกเคลื่อนไหวอีกครั้งเมื่อวันที่ 14 กุมภาพันธ์ พ.ศ. 2558 ซึ่งตรงกับ วันวาเลนไทน์ ในปีนั้น โดยสามารถชนะคะแนน โจอาควิม มาแฮ นักมวยชาวฝรั่งเศส ที่เวทีมวยพัทยาบ็อกซื่งเวิลด์ เมืองพัทยา ตำบลนาเกลือ อำเภอบางละมุง จังหวัดชลบุรี ในการชกกำหนด 6 ยก เทพฤทธิ์กลับมาครองแชมป์ PABA รุ่นแบนตัมเวทได้อีกสมัย ก่อนจะแขวนนวมไปอีกครั้งหลังจากที่ชกป้องกันแชชมป์ ชนะน็อค จูเนียร์ บาจาวา ยก 7 เมื่อ 26 พฤษภาคม พ.ศ. 2559
ชื่ออื่น.
เทพฤทธิ์ ก่อเกียรติยิม
ฟอนต์แห่งชาติ

ฟอนต์แห่งชาติ หรือมักเรียกในภาษาปากว่า ฟอนต์ซิป้า ("ซิป้า" เป็นชื่อย่อในภาษาอังกฤษของสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน)) เป็นชุดแบบอักษรสิบสี่แบบ ที่กรมทรัพย์สินทางปัญญา ร่วมกับสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) เผยแพร่หลังจากจัดประกวดแล้ว เพื่อส่งเสริมการพัฒนาและสร้างสรรค์ชุดแบบอักษรอันเป็นอุตสาหกรรมซอฟต์แวร์ของประเทศ ชุดแบบอักษรทั้งสิบสี่กับทั้งฉบับปรับปรุงเปิดให้ดาวน์โหลดเปล่าที่ ฟ๐นต์.คอม ตั้งวันที่ 28 มิถุนายน พ.ศ. 2550 ทั้งนี้ ฟอนต์ชุดนี้สามารถใช้งานได้ทุกระบบปฏิบัติการเนื่องจากไม่ได้มีข้อจำกัดการใช้งานที่ระบุไว้ในสัญญาอนุญาต
วันที่ 7 กันยายน 2553 คณะรัฐมนตรีของอภิสิทธิ์ เวชชาชีวะ มีมติให้หน่วยงานฝ่ายบริหารทั้งหมดใช้ชุดแบบอักษร "TH Sarabun PSK" เป็นมาตรฐานเดียวกัน แทนที่ชุดแบบอักษรเดิมที่ซื้อมาจากบริษัทเอกชน เช่น ชุดแบบอักษร "Angsana New", "Browallia New", "Cordia New" และ "EucrosiaUPC" ตาม "โครงการฟอนต์มาตรฐานราชการไทย" ที่กระทรวงเทคโนโลยีสารสนเทศและการสื่อสารเสนอ โดยให้เหตุผลว่า "...ปัจจุบัน ส่วนราชการมีการใช้ฟอนต์อย่างหลากหลาย ไม่มีมาตรฐานในเอกสารทางราชการ อีกทั้งการใช้มาตรฐานฟอนต์ของบริษัทเอกชนที่ผูกขาดลิขสิทธิ์อาจมีปัญหาเรื่องการฟ้องร้องละเมิดลิขสิทธิ์ได้..." ทั้งนี้ มีคำสั่งให้หน่วยงานฝ่ายบริหารติดตั้งชุดแบบอักษรดังกล่าวให้แล้วเสร็จภายในวันที่ 5 ธันวาคม 2553 และได้ขอความร่วมมือไปยังฝ่ายนิติบัญญัติและตุลาการให้สนับสนุนการใช้ชุดแบบอักษรนี้ด้วย
ราชกิจจานุเบกษาเปลี่ยนจากชุดแบบอักษร "Angsana New" มาใช้ "TH Sarabun PSK" ตามนโยบายของรัฐบาล ตั้งแต่วันที่ 1 มกราคม 2554 ฉบับแรกที่ปรากฏ คือ ฉบับกฤษฎีกา เล่ม 128 ตอน 1 ก ลงวันที่ 7 มกราคม 2554 ซึ่งมีประกาศแปดเรื่อง เรื่องแรก คือ "กฎกระทรวงกำหนดหลักเกณฑ์และวิธีการรับรองใบรับรองแบบอากาศยานหรือใบรับรองแบบส่วนเพิ่มเติมที่ออกโดยรัฐภาคีแห่งอนุสัญญาหรือประเทศที่ได้ทำความตกลงกับประเทศไทย เพื่อขอใบสำคัญสมควรเดินอากาศ พ.ศ. 2553 ลงวันที่ 28 ธันวาคม 2553"
วันที่ 6 กรกฎาคม 2564 คณะรัฐมนตรีเห็นชอบให้ชุดแบบอักษรพระราชทาน “จุฬาภรณ์ลิขิต” หรือ "Chulabhorn Likhit" เป็นชุดแบบอักษรมาตรฐานราชการไทยแบบที่ 14 ตามที่ราชวิทยาลัยจุฬาภรณ์เสนอ เพื่อเป็นการจารึกพระนามและเนื่องในวโรกาสครบรอบ 64 พรรษา ของศาสตราจารย์ ดร.สมเด็จพระเจ้าน้องนางเธอเจ้าฟ้าจุฬาภรณวลัยลักษณ์ อัครราชกุมารี กรมพระศรีสวางควัฒน วรขัตติยราชนารี และในวโรกาสที่ทรงสำเร็จการศึกษาหลักสูตรปรัชญาดุษฎีบัณฑิต สาขาวิชาทัศนศิลป์ คณะจิตรกรรม ประติมากรรมและภาพพิมพ์ มหาวิทยาลัยศิลปากร
ดวงตราปัจจุบันของวิกิพีเดียไทย ที่ นั้น ก็ใช้ชุดแบบอักษร "TH Sarabun PSK" โดยเป็นผลงานการออกแบบของ ปรัชญา สิงห์โต เจ้าของเว็บไซต์ฟ๐นต์.คอม
ชุดแบบอักษรทั้งสิบสี่ประกอบด้วย
ลิขสิทธิ์.
ฟอนต์แห่งชาติมี กรมทรัพย์สินทางปัญญา กระทรวงพาณิชย์ และสำนักงานส่งเสริมอุตสาหกรรมซอฟต์แวร์แห่งชาติ (องค์การมหาชน) เป็นผู้ทรงลิขสิทธิ์ อนุญาตให้สาธารณชนใช้งาน ทำซ้ำ ดัดแปลง แจกจ่ายได้โดยไม่คิดค่าใช้จ่าย แต่ห้ามขาย ยกเว้นขายรวมกับซอฟต์แวร์อื่น สำหรับการดัดแปลงฟอนต์ สามารถกระทำได้ แต่ห้ามใช้ชื่อฟอนต์เดิมและห้ามใช้ชื่อผู้ทรงลิขสิทธิ์และผู้พัฒนาในการโฆษณาฟอนต์ที่ดัดแปลงโดยไม่ได้รับอนุญาต ทั้งนี้ฟอนต์ที่ดัดแปลงจากฟอนต์แห่งชาติต้องอนุญาตให้ใช้ด้วยเงื่อนไขเดียวกับฟอนต์แห่งชาติ ซึ่งก็คือ สัญญาอนุญาต GPL + Font exception
เอชทีทีพี 404

ข้อความระบุความผิดพลาด 404 หรือ Not Found เป็นรหัสตอบสนองมาตรฐานที่บ่งบอกว่าฝั่งไคลเอนต์สามารถติดต่อกับเซิร์ฟเวอร์ที่กำหนดได้ แต่เซิร์ฟเวอร์หาสิ่งที่ร้องขอไม่พบ
เซิร์ฟเวอร์เว็บไซต์โฮสติงจะสร้างเพจ "404 Not Found" เมื่อผู้ใช้พยายามเข้าถึงลิงก์เสีย ดังนั้นข้อผิดพลาด 404 จึงเป็นหนึ่งในข้อผิดพลาดที่จำง่ายที่สุดที่ผู้ใช้จะพบบนเว็บ
คำอธิบาย.
เมื่อมีการติดต่อผ่านทางเอชทีทีพี เซิร์ฟเวอร์ต้องตอบสนองกับการร้องขอ เช่นเว็บเบราว์เซอร์ส่งคำร้องขอเอกสารเอชทีเอ็มแอล (เว็บเพจ) ด้วยรหัสตอบสนองแบบตัวเลข และตัวเลือกข้อความว่าอนุญาตหรือไม่อนุญาต (ขึ้นอยู่กับรหัสสถานภาพ)
ตัวแรกของรหัส "4" หมายถึงความผิดพลาดทางไคลเอนต์ เช่น การพิมพ์ยูอาร์แอลผิด ตัวเลขที่ตามมาอีกสองตำแหน่ง "04" ระบุสาเหตุของความผิดพลาดที่พบ เอชทีทีพีใช้ระบบรหัสสามตัวในลักษณะนี้ซึ่งคล้ายคลึงกับรหัสที่ใช้ในโพรโทคอลก่อนหน้าอย่างเช่นเอฟทีพีและเอ็นเอ็นทีพี สำหรับรหัสตอบสนอง 404 จะตามด้วย "ข้อความระบุสาเหตุ" ซึ่งเอชทีทีพีใช้ข้อความ "Not Found" และในหลายเว็บเซิร์ฟเวอร์จะกำหนดหน้าเพจเอชทีเอ็มแอลที่มีทั้งรหัส 404 และข้อความ "Not Found"
ความผิดพลาดแบบ 404 นี้มักพบในกรณีที่หน้าดังกล่าวถูกเคลื่อนย้ายหรือลบไป สำหรับในกรณีแรกการตอบสนองที่ดีที่สุดควรที่จะเป็น 301 Moved Permanently ซึ่งสามารถตั้งค่าได้ในไฟล์การตั้งค่าของเซิร์ฟเวอร์โดยส่วนใหญ่ หรือโดยการเปลี่ยนชื่อยูอาร์แอล สำหรับในกรณีที่สอง ควรจะตอบสนองด้วย 410 Gone แทน แต่เนื่องจากการทำให้เซิร์ฟเวอร์มีการตอบสนองทั้งสองกรณีตามที่กล่าวมาแล้ว ต้องใช้การตั้งค่าเซิร์ฟเวอร์พิเศษเพิ่มเติม ทำให้เว็บไซต์ส่วนใหญ่ไม่มีการใช้การตอบสนองทั้งสองแบบ
ความผิดพลาดแบบ 404 ไม่ควรนำไปสับสนกับความผิดพลาดของดีเอ็นเอสที่เกิดขึ้นเมื่อกรอกยูอาร์แอลไปยังชื่อเซิร์ฟเวอร์ที่ไม่มีอยู่ ความผิดพลาดแบบ 404 นั้นเป็นการระบุว่าพบเซิร์ฟเวอร์ แต่เซิร์ฟเวอร์ไม่สามารถเปิดหน้าที่ร้องขอได้
หน้าแสดงข้อผิดพลาดที่กำหนดเอง.
เว็บเซิร์ฟเวอร์สามารถตั้งค่าให้แสดงผลแบบกำหนดเอง รวมไปถึงการระบุคำอธิบาย สัญลักษณ์ของเว็บหลักหรือในบางครั้งการใส่ช่องค้นหา สำหรับข้อความในระดับโพรโทคอล ซึ่งถูกซ่อนจากผู้ใช้ มักไม่ค่อยทำหน้าที่กำหนดเอง
ในกรณีของอินเทอร์เน็ตเอกซ์พลอเรอร์ (ก่อนหน้ารุ่น 7) จะไม่แสดงผลหน้าที่กำหนดเอง นอกจากว่าหน้าดังกล่าวจะมีขนาดมากกว่า 512 ไบต์ สำหรับกูเกิล โครมก็มีการแสดงผลที่คล้ายคลึงกัน โดยรหัส 404 ถูกแทนที่โดยหน้าที่แนะนำทางเลือกซึ่งสร้างขึ้นมาโดยขั้นตอนวิธีของกูเกิล ถ้าหน้าที่กำหนดเองมีขนาดน้อยกว่า 512 ไบต์
ปัญหาอีกอย่างที่พบคือถ้าเว็บเพจนั้นไม่มี favicon และมีหน้า 404 ที่กำหนดเอง จะมีการส่งถ่ายข้อมูลเพิ่มมากขึ้น และจะใช้เวลามากขึ้นในการเรียกหน้าดังกล่าว
Soft 404.
การดำเนินการใช้ข้อผิดพลาดแบบ 404 ปลอมเพื่อเป็นวิธีการปกปิดการตรวจพิจารณานั้นมีรายงานในประเทศไทย และตูนิเซีย ในตูนิเซีย ซึ่งมีรายงานว่ามีการตรวจพิจารณาอย่างรุนแรงนั้น ประชาชนได้เริ่มตระหนักรู้ถึงธรรมชาติของความผิดพลาดแบบ 404 ปลอมและได้สร้างตัวละครในจินตนาการที่มีชื่อว่า "อัมมาร์ 404" ซึ่งเป็นตัวแทนของ "การตรวจพิจารณาที่มองไม่เห็น"
เกาะทะนากา

เกาะทะนากา  เป็นเกาะในหมู่เกาะแอนดรีแอนอฟตะวันตก ส่วนหนึ่งด้านตะวันตกเฉียงใต้ของหมู่เกาะอะลูเชียน ในรัฐอะแลสกา เกาะมีพื้นที่ 204 ตร.ไมล์ (530 ตร.กม.) เป็นเกาะที่มีพื้นที่อันดับ 33 ของสหรัฐอเมริกา บนเกาะมีภูเขาไฟที่ยังทรงพลังอยู่ มีน้ำตกใหญ่หลายแห่ง
ร็อคซ่าส์ใสหัวใจเกินร้อย!

ร็อคซ่าส์ใสหัวใจเกินร้อย! (; โรมาจิ: "Hareruya Obadoraibu!")  เป็นการ์ตูนญี่ปุ่นแนวคอมเมดี้,โรแมนติค,ตลก แต่งเรื่องและวาดภาพโดย โคทาโร่ ทาคาตะ อดีตผู้ช่วยของ เค็นจิโร ฮะตะ มีคติประจำเรื่องคือ "เต็มที่กับดนตรีหลังเลิกเรียน" ปัจจุบันตีพิมพ์ออกมาแล้ว 13 เล่ม มีดนตรีเป็นพื้นฐานเหมือนกับเรื่อง เค-อง! ก๊วนดนตรีแป๋วแหวว แต่มีความหนักแน่นของเนื้อหาที่สูงกว่า
เนื้อเรื่องย่อ.
เธอเชื่อใน "เวทมนตร์แห่งเสียงดนตรี" ไหม
ณ วันจบการศึกษาชั้น ม.ต้น "อาซากุระ โคซาเมะ" ได้ซื้อกีตาร์ตัวใหม่และฝึกเล่นมันเพื่อที่จะสารภาพรักพร้อมกับเสียงเพลง แต่คำตอบที่ได้กลับเป็นเขาอกหักดังเป๊อะ เมื่อขึ้น ม. ปลาย เขาจึงคิดจะแก้ตัวใหม่ด้วยการฝึกฝนตนเอง จึงคิดที่จะสมัครเข้าชมรมดนตรี แต่โรงเรียนเอกชนเมย์โรแห่งนี้ กลับไม่มีชมรมดนตรี เพราะผู้บริหารโรงเรียนมีอคติกับชมรมดนตรีซะนี่ ขณะที่เขากำลังคิดว่าจะเอายังไง "อุซึกิ ฮารุ" รุ่นพี่ปีสามที่น่ารัก ก็ได้ชักชวนเขาให้เข้า "ชมรมวิจัยปฏิกิริยาเคมีของโลหะ" ซึ่งอันที่จริง มันคือ "ชมรมแอบเล่นดนตรี" !!
 อาซากุระ โคซาเมะ (; โรมาจิ: "Asakura Kosame") 
"ตำแหน่ง:" มือกีตาร์ ปี 1
"เครื่องดนตรีประจำกาย:" กีตาร์ปลาหมึก (; โรมาจิ: "Ika Gita") 
ตัวละครหลัก.
ตัวเอกชายของเรื่อง ตอน ม.ต้น ได้หัดเล่นดนตรีเพื่อสารภาพรักกับคนที่ชอบ แต่ก็อกหัก เมื่อขึ้น ม.ปลายจึงได้ตั้งใจที่จะฝึกฝนด้านการดนตรีใหม่อีกครั้ง ถูกคุณฮารุลากเข้าชมรมวิจัยปฏิกิริยาเคมีของโลหะ หรือก็คือชมรมแอบเล่นดนตรี และเพราะการแสดงของคุณฮารุและวงของเธอ ก็ทำให้เขาหลังรักในตัวคุณฮารุขึ้นมา
 อุซึงิ ฮารุ (; โรมาจิ: "Utsugi Haru") 
"ตำแหน่ง:" มือกลอง ปี 3 / รองประธานชมรม
"เครื่องดนตรีประจำกาย:" ไม้กลอง Rhythmic Fire
ตัวเอกหญิงของเรื่อง ที่ตัวเล็กน่ารักเหมือนเด็ก ม.ต้น เห็นแบบนี้ ทั้งว่องไว และบ้าพลังไม่เหมือนใครเลย เป็นคนที่จริงจังกับเรื่องดนตรีมากๆ แต่ค่อนข้างจะซื่อบื้อในด้านความรัก การหวดกลองของเธอนั้นทรงพลังอย่างไม่น่าเชื่อ ถึงจะเป็นมือกลองแต่ก็ดีดกีตาร์เป็นเหมือนกันนะ แถมยังเป็นนักแต่งเพลงประจำวงอีกด้วย
หมู่เกาะอะลูเชียน

หมู่เกาะอะลูเชียน  เป็นหมู่เกาะในสหรัฐอเมริกา ครอบคลุมพื้นที่ 6,821 ตร.ไมล์ (17,666 กม²) ทอดตัวไปทางทิศตะวันตกของคาบสมุทรอะแลสกายาว 1,200 ไมล์ (1,931 กม.) 
สหรัฐอเมริกาซื้อหมู่เกาะนี้จากรัสเซีย เมื่อ ค.ศ. 1867 พร้อมกับรัฐอะแลสกา เป็นเหตุให้สหรัฐอเมริกาอ้างสิทธิเหนือทะเลเบริงว่าเป็นน่านน้ำภายในประเทศของตนเพื่อประโยชน์ในการประมง เป็นที่ตั้งฐานทัพอากาศและสถานีเรดาร์ของประเทศ
ยัช

ยัช  เป็นเมืองที่มีประชากรเป็นอันดับ 2 ของประเทศโรมาเนีย ตั้งอยู่ทางตะวันออกเฉียงเหนือของประเทศ บนแควของแม่น้ำปรุต เป็นเมืองการค้า มีอุตสาหกรรมเคมี เภสัชภัณฑ์ สิ่งทอ เครื่องจักร พลาสติก เสื้อผ้า และเครื่องเรือน เป็นเมืองศูนย์กลางการศึกษา เป็นที่ตั้งของมหาวิทยาแห่งแรกและโรงเรียนด้านวิศวกรรม เป็นที่ตั้งของมหาวิทยาลัยที่ใหญ่ที่สุดเป็นอันดับ 2 ของประเทศและมีนักศึกษามากกว่า 75,000 คนใน 5 มหาวิทยาลัยรัฐและ 7 มหาวิทยาลัยเอกชน
มีการกล่าวถึงชื่อเมืองนี้ครั้งแรกในตอนกลางคริสต์ศตวรรษที่ 15 เคยเป็นเมืองหลวงของประเทศโรมาเนียมาก่อนที่จะย้ายเมืองหลวงไปตั้งอยู่ที่เมืองบูคาเรสต์ใน ค.ศ. 1861
โบคุม

โบคุม  เป็นเมืองในรัฐนอร์ทไรน์-เวสต์ฟาเลีย ประเทศเยอรมนี ตั้งอยู่ทางตะวันตกของประเทศ ในลุ่มแม่น้ำรูร์ มีอุตสาหกรรมผลิตรถยนต์ เคมีภัณฑ์ โลหการ สมัยสงครามโลกครั้งที่สอง ถูกอังกฤษทิ้งระเบิดและมีการสร้างเมืองใหม่ขึ้นภายหลัง ในปี ค.ศ. 1946
จิม ดักแกน

เจมส์ เอ็ดเวิร์ด "จิม" ดักแกน จูเนียร์ (James Edward "Jim" Duggan, Jr.) เกิด 14 มกราคม ค.ศ. 1954 เป็นที่รู้จักกันดีในชื่อ "แฮกซอว์" จิม ดักแกน ("Hacksaw" Jim Duggan) เป็นอดีตนักมวยปล้ำอาชีพชาวอเมริกันที่สังกัดสมาคม WWE และเป็นผู้ชนะรอยัลรัมเบิลคนแรกปี 1988 เป็นอดีตแชมป์ยูเอสเฮฟวี่เวท WCW 1 สมัย และแชมป์โลกเทเลวิชัน WCW 1 สมัย (และคนสุดท้าย) ได้เข้าสู่หอเกียรติยศดับเบิลยูดับเบิลยูอีประจำปี 2011
จิม รอสส์

เจมส์ วิลเลียม "จิม" รอสส์ (James William "Jim" Ross) เกิด 3 มกราคม ค.ศ. 1952 เป็นผู้บรรยายมวยปล้ำอาชีพชาวอเมริกันที่ทำงานกับ WWE และ AEW เป็นโฆษกผู้บรรยายในชื่อ จิม รอสส์ (Jim Ross) ได้เข้าสู่หอเกียรติยศดับเบิลยูดับเบิลยูอีประจำปี 2007
บันทึก.
<templatestyles src="Reflist/styles.css" />
เควิน วอน เอริช

เควิน รอสส์ แอ็ดกิสสัน (Kevin Ross Adkisson) เกิด 15 พฤษภาคม ค.ศ. 1957 ที่ Belleville, Illinois เป็นอดีตนักมวยปล้ำอาชีพชาวอเมริกันของสมาคม WWF ใช้ชื่อบนสังเวียน เควิน วอน เอริช (Kevin Von Erich) เป็นนักมวยปล้ำในตระกูล วอน เอริช ปัจจุบันตระกูล วอน เอริชได้เข้าสู่หอเกียรติยศ หอเกียรติยศดับเบิลยูดับเบิลยูอี ประจำปี 2009
* All Asia Tag Team Championship (1 time) - with David Von Erich
* NWA American Heavyweight Championship (5 times)
* NWA American Tag Team Championship (4 times) - with David Von Erich (1), El Halcon (1), and Kerry Von Erich (2)
* NWA Texas Tag Team Championship (2 times) - with David Von Erich
* NWA World Six-Man Tag Team Championship "(Texas version)" (7 times) - with David & Kerry Von Erich (2), Fritz Von Erich & Mike Von Erich (1), Kerry Von Erich & Mike Von Erich (3), and Kerry Von Erich & Brian Adias (1)
* NWA World Tag Team Championship "(Texas Version)" (1 time) - with David Von Erich
* WCCW Television Championship (1 time)
* WCWA Texas Heavyweight Championship (2 times)
* WCWA World Heavyweight Championship (1 time)
* WCWA World Six-Man Tag Team Championship (4 times) - with Kerry Von Erich & Lance Von Erich (1), Mike Von Erich & Lance Von Erich (1), Chris Adams & Steve Simpson (1), and Kerry Von Erich & Michael Hayes (1) 
* WCWA World Tag Team Championship (3 times) - with Kerry Von Erich
* NWA North American Heavyweight Championship (1 time)
* PWI ranked him #78 of the top 500 singles wrestlers in the PWI 500 in 1991
* PWI ranked him #85 of the top 500 singles wrestlers of the "PWI Years" in 2003
* PWI ranked him #23 of the top 100 tag teams of the "PWI Years" with David, Mike, and Kerry Von Erich in 2003
* NWA Missouri Heavyweight Championship (1 time)
* WWE Hall of Fame (Class of 2009)
* Match of the Year (1984)
บ๊อบ ออร์ตัน จูเนียร์

รอเบิร์ต คีท ออร์ตัน (Robert Keith Orton; 10 พฤศจิกายน ค.ศ. 1950) เป็นอดีตนักมวยปล้ำอาชีพชาวอเมริกันของ WWF ในชื่อ คาวบอย บ๊อบ ออร์ตัน ("Cowboy" Bob Orton) เป็นลูกชายของบ๊อบ ออร์ตัน ซีเนียร์ และเป็นพ่อของแรนดี ออร์ตัน ได้เข้าสู่หอเกียรติยศ WWE Hall of Fame ประจำปี 2005
สมาชิกสภาผู้แทนราษฎรจังหวัดตรัง

จังหวัดตรัง มีเขตเลือกตั้งสมาชิกสภาผู้แทนราษฎร 4 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 4 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดตรังมีสมาชิกสภาผู้แทนราษฎรคนแรก คือ นายจัง จริงจิตร
      พรรคสหชีพ 
      พรรคประชาธิปัตย์
      พรรคประชาธิปัตย์
      พรรคสหประชาไทย 
      พรรคประชาธิปัตย์
      พรรคกิจสังคม 
      พรรคประชาชน (พ.ศ. 2531) → พรรคชาติไทย 
      พรรคประชาธิปัตย์
      พรรคประชาธิปัตย์
      พรรคประชาธิปัตย์
      พรรคประชาธิปัตย์
      พรรคพลังประชารัฐ 
      พรรครวมไทยสร้างชาติ
ถุงน่อง

ถุงน่อง คือเครื่องแต่งกายแบบยางยืดที่ใช้ใส่เพื่อคลุมเท้าและขาส่วนล่างได้พอดี มีหลากหลายสี หลากหลายรูปแบบ มีลักษณะโปร่งใส ถุงน่องเป็นที่นิยมสวมใส่เป็นแฟชั่นความงามของผู้หญิง อาจใส่เพื่อเพิ่มความอบอุ่น 
เมื่อพูดถึงถุงน่อง หลายคนคงบุ้ยใบ้ส่งเรื่องไปให้ฝ่ายผู้หญิงแต่รู้ไหมว่า ถุงน่องสมัยแรก ๆ เป็นแฟชั่นของผู้ชายโดยแท้
ร้อยปีหลังคริสตกาล ผู้ชายชาวโรมันนิยมสวมถุงเท้าทำด้วยผ้าสูงถึงหน้าแข้ง เรียกว่า 'อูโด' (udo หรือ udoenes เมื่อเป็นพหูพจน์) ต่อมาช่างเสื้อก็ตัดให้ยาวขึ้นถึงเข่า และจะสวมกับรองเท้าบู๊ตเสมอ ถ้าผู้ชายคนใดสวมอูโดโดยไม่สวมบู้ต ก็จะถูกตำหนิและถูกล้อเลียนว่าเป็นผู้ชายไม่แท้ น่าเสียดายที่ประวัติศาสตร์บันทึกเรื่องนี้เอาไว้ไม่ละเอียดนักจึงไม่มีหลักฐานอธิบายว่าทำไมต่อมาการล้อเลียนผู้ชายที่สวมถุงน่องจึงหมดไป จนถุงน่องกลายมาเป็นเครื่องแต่งกายของผู้ชายไปเลยในคริสต์ศตวรรษที่ 4 ถุงน่องผ้าลินินสีขาวเป็นส่วนหนึ่งของชุดที่พระในศาสนาคริสต์นิกายคาทอลิกสวมในพิธีชุมนุมสวด หลักฐานที่สำคัญก็คือภาพโมเสกในโบสถ์ที่ทำขึ้นในศตวรรษต่อมาที่แสดงให้เห็นว่าทั้งพระคริสต์และฆราวาสของจักรวรรดิโรมันนิยมสวมถุงน่องกัน
ความนิยมอย่างจริง ๆ จัง ๆ เริ่มในศตวรรษที่ 11 ซึ่งถุงน่องวิวัฒนาการมาเป็นกางเกงแทนที่จะเป็นถุงสองข้าง เมื่อวิลเลียมผู้ชนะสิบทิศ ยกทัพข้ามช่องแคบอังกฤษใน ปี ค.ศ. 1066 และปราบดาภิเษกเป็นกษัตริย์นอร์มันแห่งอังกฤษ พระราชโอรสของพระองค์โปรดการสวมกางเกงถุงน่อง (ลักษณะไม่ต่างจากถุงน่องที่นิยมกันในปัจจุบันนัก) ราคาแพง จนถึงศตวรรษที่ 14 ถุงน่องเริ่ม 'เปิดเผย' รูปร่างที่อยู่ภายใต้ถุงน่องนั้นอย่างชัดเจน โดยเฉพาะในหมู่วัยรุ่นซึ่งนิยมแบบและสีแปลก ๆ จนผู้เคร่งศาสนาพากันประณามว่าไม่สุภาพ
ในปี ค.ศ. 1516 พระนางเจ้าอลิชาเบธทรงสวมถุงน่องผ้าไหม ซึ่งนับเป็นถุงน่องผ้าไหมคู่แรกของโลก และทรงสวมแต่ถุงน่องชนิดนี้ต่อมาตลอดพระชนมายุของพระองค์ ต่อมาในปี ค.ศ. 1589 มีผู้ริเริ่มทำถุงน่องด้วยเครื่องจักร โดยใช้ด้ายเดี่ยวถักทอผ่านชุดกระสวย อันเป็นวิทยาการที่บุกเบิกวงการอุตสาหกรรมชุดสั้นใน
ส่วนถุงน่องไนลอนอย่างที่ใช้กันทุกวันนี้ เริ่มมีขึ้นเป็นทางการเมื่อวันที่ 15 พฤษภาคม ค.ศ. 1940 ก่อนหน้านั้นบริษัทเคมีชื่อดูปอง ประกาศความสำเร็จในการค้นพบไนลอน ซึ่งเป็นความหวังใหม่แก่วงการอุตสาหกรรมชุดชั้นใน เพราะช่วงนั้นเกิดการขาดแคลนผ้าไหมอย่างหนัก บริษัทดูปองได้สั่งให้โรงงานต่าง ๆ ทำถุงน่องด้วยไนลอน แล้วเก็บไว้จนกว่าจะถึงวันที่ 15 พฤษภาคม 'วันไนลอน' จึงนำออกขายตามห้างร้านต่าง ๆ สตรีทั่วอเมริกาต่างตื่นเต้นเฝ้ารอวันนี้ ประวัติศาสตร์แฟชั่นบันทึกว่าไม่เคยมีสินค้าอุปโภคชนิดใดที่สร้างความฮือฮาได้เท่านี้ แผนกชุดชั้นในของห้างร้านบางแห่งเกือบถึงขั้นจลาจล ประมาณว่าถึงสิ้นปีนั้น ถุงน่องผู้หญิงขายได้ถึง 36 ล้านคู่ ตัวเลขอาจมากกว่านี้ด้วยซ้ำถ้ามีถุงน่องป้อนตลาดเพิ่มขึ้น ถุงน่องขาเรียว
จากเครื่องแต่งกายของพระมาเป็นชุดนักรบและแฟชั่นของวัยรุ่นชาย ถุงน่องกลายเป็นอาภรณ์เฉพาะของผู้หญิงได้อย่างไร นักประวัติศาสตร์แฟชั่นไม่แน่ใจนัก เป็นไปได้ว่าในอดีตผู้หญิงอาจสวมถุงน่องด้วยเช่นกัน แต่กระโปรงยาวปิดขาจึงทำให้มองไม่เห็น หลักฐานแน่ชัดที่บอกว่าในอดีตผู้หญิงสวมถุงน่อง ก็คือในศตวรรษที่ 16 หนึ่งในบรรดาของกำนัลจากอังกฤษถึงราชินีแห่งสเปนนั้นเป็นถุงน่อง แต่เอกอัครราชทูตสเปนแสดงความไม่พอใจต่อของกำนัลชิ้นนั้น และบอกให้นำกลับไป คงเป็นเพราะถุงน่องเป็นเรื่องส่วนตัวของผู้หญิงนั่นเอง ผิดกับในสมัยนี้ที่เห็นผู้หญิงใส่ถุงน่องกันทั่วไป ด้วยสีสันและลวดลายหลากหลาย ดูเพลิดเพลินมิใช่น้อย
สมาชิกสภาผู้แทนราษฎรจังหวัดตราด

จังหวัดตราด มีเขตเลือกตั้งสมาชิกสภาผู้แทนราษฎร 1 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 1 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดตราดมีสมาชิกสภาผู้แทนราษฎรคนแรก คือ นายกิมทะ นิรันต์พานิช
      พรรคสหชีพ → พรรคประชาชน (พ.ศ. 2490)
      พรรคเสรีมนังคศิลา
      พรรคสหภูมิ → พรรคชาติสังคม
      พรรคสหประชาไทย
      พรรคธรรมสังคม 
      พรรคประชาธิปัตย์
      พรรคประชากรไทย 
      พรรคประชาชน (พ.ศ. 2531) → พรรคชาติไทย
      พรรคชาติไทย
      พรรคชาติพัฒนา 
      พรรคเสรีธรรม 
      พรรคประชาธิปัตย์
      พรรคประชาธิปัตย์
      พรรคอนาคตใหม่ → พรรคก้าวไกล
      พรรคก้าวไกล → พรรคประชาชน
สมาชิกสภาผู้แทนราษฎรจังหวัดตาก

จังหวัดตาก มีเขตเลือกตั้งสมาชิกสภาผู้แทนราษฎร 3 เขต (สำหรับการเลือกตั้ง พ.ศ. 2566) และมีสมาชิกสภาผู้แทนราษฎรแบบแบ่งเขตเลือกตั้งได้ 3 คน จากทั้งหมด 400 คนทั่วประเทศในสภาผู้แทนราษฎรไทย
ประวัติศาสตร์.
หลังจากที่ประเทศไทยเปลี่ยนแปลงการปกครองในปี พ.ศ. 2475 ได้มีการจัดการเลือกตั้งสมาชิกสภาผู้แทนราษฎรเป็นครั้งแรกเมื่อวันที่ 15 พฤศจิกายน พ.ศ. 2476 การเลือกตั้งครั้งนี้เป็น "การเลือกตั้งทางอ้อมครั้งแรกและครั้งเดียวของไทย" โดยจังหวัดตากมีสมาชิกสภาผู้แทนราษฎรคนแรก คือ พระประนาทกรณี (ถม อินทรสูต)
      พรรคประชาธิปัตย์ 
      พรรคประชาธิปัตย์
      พรรคสหประชาไทย 
      พรรคประชาธิปัตย์
      พรรคชาติไทย 
      พรรคกิจสังคม
      พรรคราษฎร 
      พรรคพลังธรรม 
      พรรคประชาธิปัตย์
      พรรคประชาธิปัตย์
      พรรคไทยรักไทย
      พรรคประชาธิปัตย์
      พรรคประชาธิปัตย์
      พรรคพลังประชารัฐ → พรรคเศรษฐกิจไทย
      พรรคพลังประชารัฐ → พรรคเศรษฐกิจไทย → พรรคพลังประชารัฐ 
      พรรคก้าวไกล → พรรคประชาชน
      พรรคพลังประชารัฐ → พรรคกล้าธรรม
โยโกซูนะ

รอดนีย์ อากาตูปู อาโนอาอี ('Rodney Agatupu Anoaʻi) ที่รู้จักดีในชื่อบนสังเวียน โยโกซูนะ (Yokozuna) เกิดวันที่ 2 ตุลาคม ค.ศ. 1966 บ้านเกิดอยู่ที่ซานฟรานซิสโก รัฐแคลิฟอร์เนีย เป็นนักมวยปล้ำอาชีพชาวอเมริกันของWWF อดีตแชมป์ WWE 2 สมัย และเป็นผู้ชนะรอยัลรัมเบิลประจำปี 1993 ปัจจุบันได้เสียชีวิตลงแล้วด้วยวัย 34 ปี เมื่อวันที่ 23 ตุลาคม ค.ศ. 2000 ที่ลิเวอร์พูล, อังกฤษ และได้เข้าสู่หอเกียรติยศดับเบิลยูดับเบิลยูอีประจำปี 2012
ประวัติ.
เมื่อ โยโกซูนะ ก้าวขึ้นสู่เวที WWE เป็นครั้งแรกเมื่อเดือนตุลาคม 1992 นักมวยปล้ำร่วมค่ายทุกคนต่างตกตะลึงกับร่างกายอันใหญ่ยักษ์ของเขา พร้อมกับการมาในมาดของนักซูโม่ชั้นสูงจากแดนอาทิตย์อุทัย ทำให้ใครต่างก็คิดว่าเขาต้องเป็นคนญี่ปุ่นแน่ๆ แต่ในชีวิตจริงนั้น โยโกซูนะ เป็นชาวอเมริกันซามัว จากตระกูลนักมวยปล้ำชื่อดัง Anoa'i เกิดที่แคลิฟอร์เนีย สหรัฐอเมริกานี่แหละ เขามีศักดิ์เป็นลูกพี่ลูกน้องกับทั้ง เดอะ ร็อค, ริคิชิ และ โรมัน เรนส์ เป็นอาของพี่น้องอูโซ่ แถมไม่ได้มีอะไรเกี่ยวข้องกับเมืองปลาดิบเลย
โยโกซูนะ เข้ามาสร้างปรากฏการณ์ในวงการมวยปล้ำได้ทันที แค่ไม่นานหลังจากเปิดตัว เขาก็ขึ้นมาอยู่ในระดับปล้ำเป็นคู่เอกได้แล้ว หลังจากที่ดีด "มาโชแมน" แรนดี้ ซาเวจ ข้ามเชือกเส้นที่สาม พร้อมคว้าตำแหน่งผู้ชนะแมตช์รอยัล รัมเบิ้ล ปี 1993 ความสำเร็จดังกล่าวทำให้ โยโกซูนะ ได้โอกาสชิงแชมป์โลกกับ เบร็ท "ฮิตแมน" ฮาร์ท ในเรสเซิลเมเนีย ครั้งที่ 9 และด้วยความช่วยเหลือเล็กๆ น้อยๆ จาก มิสเตอร์ ฟูจิ ผู้จัดการคู่ใจชาวญี่ปุ่น-อเมริกัน โยโกซูนะ จึงเอาชนะ เบร็ท คว้าตำแหน่งแชมป์โลกมาครองได้เป็นสมัยแรก
อย่างไรก็ตาม แชมป์สมัยนั้นของ โยโกซูนะ เรียกได้ว่าสั้นที่สุดในประวัติศาสตร์เป็นลำดับต้นๆ เมื่อเสียเข็มขัดต่อให้กับ ฮัลค์ โฮแกน ในอีกไม่กี่นาทีต่อมา แต่จอมซูโม่ร่างยักษ์ก็ล้างแค้นจาก "เดอะ ฮัลค์สเตอร์" ทวงแชมป์กลับมาครองได้อย่างยิ่งใหญ่ในคิง ออฟ เดอะ ริง 1993 และคราวนี้ โยโกซูนะ สามารถครองตำแหน่งได้ยาวนานถึง 280 วันเลยทีเดียว
ความจริงแล้ว โยโกซูนะ ยังประสบความสำเร็จในการปล้ำแท็กทีมด้วย เมื่อเขาจับคู่กับ โอเว่น ฮาร์ท ได้แชมป์สองสมัย โดยช่วงนั้นก็เข้าไปอยู่ในกลุ่ม Camp Cornette ของ จิม คอร์เน็ตต์ แต่ระหว่างเขา กับกลุ่มนี้ก็มาถึงจุดแตกหักจนได้ในช่วงต้นปี 1996 ที่ โยโกซูนะ พูดภาษาอังกฤษต่อหน้าแฟนๆ เป็นครั้งแรก ทั้งที่เคยให้ คอร์เน็ตต์ เป็นกระบอกเสียงให้ตลอด ซึ่งสิ่งที่เขาประกาศก็คือการที่จะไม่ตกเป็นเบี้ยล่างของ คอร์เน็ตต์ ที่ดันคนอื่นๆ ขึ้นมาแซงหน้าเขาอีกต่อไปแล้ว ชอตนั้นเองที่เป็นจุดเปลี่ยนทำให้ โยโกซูนะ กลายเป็นเป็นขวัญใจคนดู พร้อมได้รับเสียงเชียร์อย่างล้นหลามยามใส่ท่าไม้ตาย Banzai Drop
โยโกซูนะ จากไปก่อนวัยอันควรในปี 2000 ขณะที่มีอายุแค่ 34 ปี จากโรคปอดบวมน้ำ เขาเสียชีวิตในห้องพักที่โรงแรมเมืองลิเวอร์พูล ประเทศอังกฤษ ระหว่างร่วมทัวร์ปล้ำมวยปล้ำที่ยุโรป และในปี 2012 เขาได้ถูกเชิญเข้าสู่หอเกียรติยศของ WWE
เรียวมะ จอมคนพลิกแผ่นดิน

เรียวมะ จอมคนพลิกแผ่นดิน หรือในชื่อภาษาญี่ปุ่น "เรียวมะเด็ง" (; โรมาจิ: "Ryōmaden") เป็นชื่อของละครไทกะ (Taiga Drama) หรือละครอิงประวัติศาสตร์ลำดับที่ 49 ของสถานีโทรทัศน์เอ็นเอชเค ประเทศญี่ปุ่น จำนวนตอนทั้งหมด 48 ตอน ออกอากาศทางสถานีโทรทัศน์เอ็นเอชเคระหว่างวันที่ 3 มกราคม - 28 พฤศจิกายน พ.ศ. 2553 เนื้อหาเป็นเรื่องราวเกี่ยวกับ ซะกะโมะโตะ เรียวมะ บุคคลสำคัญผู้มีบทบาทในการปฏิรูปประเทศญี่ปุ่นในช่วงยุคบะกุมะสึ โดยเล่าผ่านมุมมองของอิวะซะกิ ยะทะโร อดีตซามูไรชาวแคว้นโทสะผู้ก่อตั้งบริษัทมิตซูบิชิ
คอมเพรสเซอร์

คอมเพรสเซอร์ หรือ เครื่องอัดแก๊สสารทำความเย็น  เครื่องอัดแก๊สสารทำความเย็น เพื่อทำให้แก๊สมีอุณหภูมิสูงมากพอที่จะถ่ายความร้อนให้กับหรือน้ำหมุนเวียนได้อย่างเหมาะสม
หน้าที่ของคอมเพรสเซอร์.
คอมเพรสเซอร์ทำหน้าที่อัดสารทำความเย็นสถานะแก๊ส ให้แก๊สมีอุณหภูมิขึ้นสูงถึงระดับที่จะถ่ายความร้อนให้กับอากาศ หรือน้ำได้ และสารทำความเย็นจะคืนสู่สถานะเหลวเพื่อหมุนเวียนตามวัฏกรรมอีก
ประเภทของคอมเพรสเซอร์.
เครื่องอัดแก๊สสารทำความเย็นที่ใช้มากมี 3 ประเภทคือ
จอร์เก็น ครุธ

จอร์เก้น ครุธ  หรือฉายา เดอะลาสต์ไวกิ้ง เกิดวันที่ 8 พฤษภาคม ค.ศ. 1974 เป็นนักมวยไทยรุ่นซูเปอร์เฮฟวี่เวทชาวสวีเดน และเป็นนักต่อสู้แบบผสม เขาเป็นอดีตแชมป์รายการ WMC ซูเปอร์เฮฟวี่เวทมวยไทยสองสมัย เขาได้รับการจัดว่าเป็นคิกบ็อกเซอร์ชาวสแกดิเนเวียที่ยิ่งใหญ่ตลอดกาล
ประวัติและสายอาชีพ.
จอร์เก้นเริ่มฝึกศิลปะการต่อสู้ครั้งแรกใน ค.ศ. 1984 เขาได้พยายามฝึกยูโดกับยูยิสสูเป็นระยะเวลาสองสามปีก่อนที่จะเปลี่ยนไปเป็นเทควันโด และไม่ได้แปรเปลี่ยนจนกระทั่งมาพบกับมวยไทยเป็นครั้งแรก เขาได้รับการฝึกโดยโป ลินด์วอล
ครุธเข้าสู่รายการต่อสู้ของมวยไทยครั้งแรกใน ค.ศ. 1988 เมื่อเขามีอายุได้ 14 ปี ต่อมา ใน ค.ศ. 1993 เขาได้เข้าแข่งขันมวยสมัครเล่น 3 ครั้ง และมวยซาวาท 2 ครั้ง และใน ค.ศ. 1994 เมื่อเขามีอายุได้ 19 ปี เขาได้รับตำแหน่งนอร์ดิกมวยไทยแชมเปียน
ใน ค.ศ. 1995 ครุธได้มีส่วนร่วมในรายการ IAMTF มวยไทยสมัครเล่นชิงแชป์โลกในกรุงเทพ เขาทำหน้าที่ของเขาทุกอย่างเพื่อสู่รอบสุดท้าย ซึ่งเขาได้แพ้ให้กับนักสู้ชาวไทยและกลับบ้านโดยได้รับเหรียญเงินในรุ่นน้ำหนักไม่เกิน 81 กก.
ใน ค.ศ. 1996 เขาได้ครองตำแหน่งมวยไทยสมัครเล่นแชมป์โลกเป็นครั้งแรกและใน ค.ศ. 1997 ก็สามารถรักษาตำแหน่งนี้ได้เป็นอย่างดี
ใน ค.ศ. 1997 จอร์เก้นได้เปลี่ยนสถานที่ฝึกฝนไปยังสโมสรปัจจุบันของเขาที่มีชื่อว่า วาเลนทูนาบ็อกซิงแคมป์ (VBC) และหนึ่งปีต่อมาเขาก็ผันไปสู่ระดับอาชีพ เขาชนะการต่อสู้ระดับอาชีพสองรายการโดยการชนะน็อคที่สนามมวยราชดำเนินที่มีชื่อเสียง ในกรุงเทพ และกลายเป็นแชมป์โลกของรายการ WKA มวยไทยครุยเซอร์เวท
ใน ค.ศ. 1999 จอร์เก้น ครุธ ได้ร่วมต่อสู้ในประเทศญี่ปุ่นเป็นครั้งแรกและสามารถชนะได้ด้วยการน็อค เขาได้พิสูจน์ความแข็งแกร่งของเขาโดยการน็อคฝ่ายตรงข้ามสามรายภายในคืนเดียว ที่รายการเค-วัน เวิลด์จีพีทัวร์นาเมนท์ ในซาเกร็บ
ใน ค.ศ. 2004 ครุธกลายมาเป็นแชมป์โลก WMC ซูเปอร์เฮฟวี่เวทมวยไทย โดยสามารถชนะนักสู้ชาวโปแลนด์-ออสเตรเลีย ที่มีชื่อว่าพอล สโลวินสกี ต่อมา ในเดือนกุมภาพันธ์ ค.ศ. 2005 เขาได้ป้องกันตำแหน่งโดยพบกับเซอร์เก เกอร์ จากประเทศเบลารุส
มนตรี สังขทรัพย์

พลเอก มนตรี สังขทรัพย์ อดีตรองผู้บัญชาการทหารสูงสุด เกิดเมื่อวันที่ 15 กุมภาพันธ์ พ.ศ. 2492 จบการศึกษาจากโรงเรียนเตรียมทหารรุ่นที่ 9 โรงเรียนนายร้อยพระจุลจอมเกล้ารุ่นที่ 20 (ร่วมรุ่นเดียวกับ พล.อ.จิรเดช คชรัตน์) วิทยาลัยป้องกันราชอาณาจักร รุ่นที่ 44 (วปร.44) และวิทยาลัยป้องกันราชอาณาจักรจากประเทศอังกฤษ
ประวัติ.
พลเอกมนตรี สังขทรัพย์ เกิดเมื่อวันที่ 15 กุมภาพันธ์ พ.ศ. 2492 มีชื่อเล่นว่า "แดง" จึงได้รับการเรียกชื่ออย่างไม่เป็นทางการจากสื่อมวลชนว่า "บิ๊กแดง" เป็นนักเรียนโรงเรียนเตรียมทหาร รุ่น 9, โรงเรียนนายร้อยพระจุลจอมเกล้า รุ่น 20, วิทยาลัยป้องกันราชอาณาจักร รุ่น 44 และวิทยาลัยป้องกันราชอาณาจักรจากประเทศอังกฤษ ชีวิตครอบครัวสมรสกับนางน้องนุช สังขทรัพย์ มีบุตรชาย 2 คน คือ นายถิรชัย และนายณพมนัส สังขทรัพย์ โดยมีตำแหน่งเป็นประธานรุ่น จปร.20 ด้วย
รับราชการ.
พล.อ.มนตรีเป็นนายทหารเหล่าปืนใหญ่ รับราชการในหน่วยบัญชาการป้องกันภัยทางอากาศ (นปอ.) และกรมจเรทหารบกมาตลอด เริ่มตั้งแต่เป็นผู้บังคับหมวด ผู้บังคับกองร้อยในกองพลทหารปืนใหญ่ต่อสู้อากาศยาน (ปตอ.พัน 5) เป็น พันโท (พ.ท.) ในตำแหน่งผู้บังคับกองพันทหารปืนใหญ่ต่อสู้อากาศยาน (ปตอ. พัน 5) ก่อนที่จะมาติดยศ พันเอก (พ.อ.) ในตำแหน่งรองผู้อำนวยการกองยุทธการ ศูนย์การทหารปืนใหญ่
ก่อนที่จะเป็น พล.ต.ในตำแหน่ง เจ้ากรมจเรทหารบก มนตรีเคยเป็น พันเอก (พิเศษ)(พ.อ.(พิเศษ)) ในตำแหน่งผู้อำนวยการกรมจเรทหารบก และเป็นรองผู้บัญชาการหน่วยบัญชาการกำลังสำรอง (ผบ.นสร.) และเป็น พลโท (พล.ท.)ในตำแหน่งผู้บัญชาการกำลังสำรอง (ผบ.นสร.)
บทบาทหลังการรัฐประหาร.
หลังการรัฐประหาร 19 กันยายน พ.ศ. 2549 ได้รับการแต่งตั้งให้เป็น พลเอก (พล.อ.) และรับตำแหน่งเสนาธิการทหารบก พร้อมกับดำรงตำแหน่งสมาชิกสภานิติบัญญัติแห่งชาติ (สนช.) ด้วย ซึ่งในกลางปี พ.ศ. 2550 ชื่อของ พล.อ.มนตรีเป็นที่จับตามองเนื่องจากถูกคาดหมายว่าอาจจะได้ดำรงตำแหน่งเป็นผู้บัญชาการทหารบก ถัดจาก พล.อ.สนธิ บุญยรัตกลิน ด้วยการมีชื่อคู่กับ พล.อ.สพรั่ง กัลยาณมิตร และ พล.อ.อนุพงษ์ เผ่าจินดา ซึ่งท้ายที่สุดตำแหน่งนี้ก็ตกเป็นของ พล.อ.อนุพงษ์ ในที่สุด ส่วน พล.อ.มนตรีได้ดำรงตำแหน่ง รองผู้บัญชาการทหารสูงสุด (รอง ผบ.สส.)
รายชื่อเครื่องยนต์โตโยต้า

เครื่องยนต์โตโยต้า ผลิตโดยโตโยต้ามอเตอร์ ผู้ผลิตรถยนต์รายใหญ่ของโลก ผลิตเครื่องยนต์หลายรุ่นที่ใช้สำหรับรถยนต์ รถยก (ForkLift) และอื่นๆ เช่นรถใช้ในราชการทหาร ทั้งผลิตเองและร่วมกันผลิตกับผู้ผลิตเครื่องยนต์และรถยนต์ อย่าง ฮีโน่ และ ไดฮัทสุ ตั้งแต่ พ.ศ. 2478 (ค.ศ.1935) 
รหัสเครื่องยนต์นั้นช่วงเริ่มต้น ใช้ตัวอักษรตัวเดียวระบุรุ่น ต่อมาได้เริ่มใช้ตัวเลขสองสำหรับรุ่นถัดไปของเครื่องยนต์ในแบบนั้นๆ จนถึง พ.ศ. 2521 จึงเริ่มใช้ตัวเลขหนึ่งเป็นตัวระบุเครื่องยนต์รุ่นแรกของเครื่องยนต์ในแบบนั้น และเปลี่ยนเป็นตัวเลขพร้อมตัวอักษรอีกสองตัวเมื่อ พ.ศ. 2530
คำอธิบายตัวอักษรในรหัสเครื่องยนต์ของโตโยต้า.
แต่เดิมรหัสเครื่องยนต์ของโตโยต้า ถูกจัดเรียงมาให้อ่านและเข้าใจได้อย่างง่ายดาย 
ตัวอย่าง
รหัส "G" ถูกใช้ครั้งแรกในปี 1971 โดยโตโยต้าตัดสินใจเปลี่ยนรหัสเครื่องยนต์จาก 10R มาใช้ 8R-G แทน. เพราะฉะนั้น 10R เป็นเครื่องยนต์เพลาราวลิ้นคู่รุ่นเดียวของโตโยต้าที่ไม่มีรหัส "G" ต่อท้าย
เครื่องยนต์โตโยต้า G

เครื่องยนต์ G เป็นชื่อเรียกรุ่นหนึ่งของเครื่องยนต์โตโยต้า มีสองรุ่นที่ชื่อคล้ายกัน ในยุคที่ 1 เป็นเครื่องยนต์เบนซิน 4 สูบแถวเรียง ผลิตโดยบริษัท ฮีโน่ มอเตอร์ และยุคที่ 2 เป็นเครื่องยนต์เบนซิน 6 สูบ ผลิตโดยโตโยต้า
ยุคที่ 1.
เครื่องยนต์ G ยุคที่ 1 ผลิตโดย บริษัท ฮีโน่ มอเตอร์ จำกัด ใช้เชื้อเพลิงเบนซิน 4 สูบแถวเรียง OHV ระบายความร้อนด้วยของเหลว ขนาดความจุ 1251ซีซี (1.3 ลิตร) จำหน่ายในประเทศญี่ปุ่น เดือนเมษายน พ.ศ. 2510 ถึง เดือนมีนาคม พ.ศ. 2511
ยุคที่ 2.
เครื่องยนต์ G ยุคที่ 2 เรียกชื่อรุ่นว่า 1G ตามรหัสเครื่องยนต์รุ่นอื่นๆของโตโยต้าที่มีตัวเลขเป็นรหัสตัวแรกของเครื่องยนต์ เป็นเครื่องยนต์อีกรุ่นหนึ่งสำหรับรถยนต์ที่ผลิตโดยโตโยต้า ใช้เชื้อเพลิงเบนซินเป็นเครื่องยนต์ขับเคลื่อนล้อหลัง ปริมาตรความจุ 1,988 ซี.ซี. ความกว้างกระบอกลูกสูบ 75 มิลลิเมตร x ช่วงชัก 75 มิลลิเมตร มี 6 ลูกสูบ แบบ 6 ลูกสูบเรียง แบบSOHC 12 วาล์ว และ DOHC 24 วาล์ว ระบายความร้อนด้วยของเหลว มีการปรับแต่งเครื่องยนต์ในรุ่นนี้เพื่อให้มีกำลังที่เปลี่ยนไปจากเดิม
1G-FE.
รุ่นที่ 1 เริ่มผลิตครั้งแรกใน พ.ศ. 2531 โดยให้กำลังสูงสุด 135 hp (101 kW) ที่ 5600 รอบต่อนาที และแรงบิด 130 ft·lbf (176 Nm) ที่ 4400 รอบต่อนาที 
รุ่นที่ 2 มีการใช้กับระบบ VVT-i ตั้งแต่ พ.ศ. 2541 ได้เพิ่มกำลังสูงสุดเป็น 160 แรงม้าที่ 6200 รอบ แรงบิด 148 ft·lbf (20.4 kg-m) ที่ 4400 รอบ ที่ใช้เป็นเครื่องยนต์ของโตโยต้า มาร์คทู และมีการใช้กับโตโยต้า อัลเทสซา/เลกซัส ไอเอส200
1G-GE.
1G-GE ขนาด6 สูบ DOHC 24 V 1998 ซีซี 160 แรงม้าที่ 6200รอบ แรงบิด 19.0 kg-m ที่ 5400 รอบ โดยเป็นเครื่องยนต์ของโตโยต้า คราวน์
ดิอูโซส์

ดิอูโซส์ (The Usos) ประกอบด้วยสองพี่น้อง จิมมี อูโซ และ เจย์ อูโซ (Jimmy Uso & Jey Uso; 22 สิงหาคม ค.ศ. 1985) เป็นทีมนักมวยปล้ำฝาแฝดของWWE ได้แชมป์รอว์แท็กทีม WWE, แชมป์สแมคดาวน์แท็กทีม WWE, แชมป์ฟลอริดาแท็กทีม FCW และรางวัลสแลมมีอะวอร์ดสำหรับแท็กทีมแห่งปี 2014 และ 2015 ทั้งคู่เป็นลูกชายของตำนานนักมวยปล้ำ ริกิชิ ปี 2021 เจย์เป็นผู้ชนะแมตช์ André the Giant Memorial Battle Royal ปี 2022 ได้ครองแชมป์แท็กทีมสองเส้นพร้อมกันทั้งรอว์และสแมคดาวน์กลายเป็นแชมป์อันดิสพิวเต็ดแท็กทีม WWE ทีมแรกและทำสถิติแชมป์แท็กทีมที่ครองนานสุดในประวัติศาสตร์ WWE 622 วัน ปี 2023 จิมมีได้หักหลังเจย์ทำให้ยุติบทบาทแท็กทีมกันมาตลอด 13 ปี ในปี 2024 ทั้งคู่ได้เจอกันตัวต่อตัวในเรสเซิลเมเนีย ครั้งที่ 40 โดยเจย์เป็นฝ่ายชนะ